10 Animal Cookies Pre-Rolled Joints – Buy Legit Marijuana Online – Legit Weed Shop Online
HomePre-rolls Joints 10 Animal Cookies Pre-Rolled Joints
Lemon Haze Cannabis Oil Vape Cartridge	$180.00 – $550.00
SKU: N/A Category: Pre-rolls Joints Tags: Animal Cookies Pre-rolls, Best online dispensary, Buy Animal Cookies Pre-Rolled Joints Online, Buy Marijuana Online, Cookies Pre-rolls, kush for sale near me, legit online dispensary, Moonrocks Pre-Rolled Joints, online dispensary shipping uk, online dispensary shipping usa, online dispensary shipping worldwide, order 420 online, Order Cookies Pre-rolls online, recreational dispensaries in canada, Reliable Online Dispensary
Pre roll of ourAnimal Cookies strain Die Amerikaanse president, Donald Trump, het verlede week ‘n uitlating gemaak wat die wêreld op hol gejaag het. Hy het gesê: “I have determined that it is time to officially recognize Jerusalem as the capital of Israel.” Islam, Westerse lande en die liberale media is hoogs ontsteld. Die Jode juig, maar hulle blydskap is polities gedrewe. Talle Christene glo dat die Here deur Trump besig is om sekere profesieë te vervul.
Wat moet ons hiervan maak? Dit is so dat die Here ‘n plan met die Jode het, maar ons moet ook die volgende dinge in gedagte hou:
 Ek weet van ‘n sendeling wat na verskillende lande toe reis en die Jode aanspoor om na Israel toe terug te keer, sodat die profesieë vervul kan word. Maar geen mens kan die Here manipuleer om die profesieë te vervul nie. Dan. 11:14 praat van mense wat optree om ‘n visioen te vervul, maar onsuksesvol is.
 Toe ‘n kollega van my in Israel was, het twee vroue in sy toergroep gesê dat die Jode God se uitverkore volk is. ‘Al hierdie Jode gaan hel toe,’ het my kollega gesê. Die vroue was geskok: ‘Hoe kan jy dit sê?’ ‘Hulle ontken dan dat Jesus die Messias is,’ het my kollega geantwoord.
God se volk bestaan uit Jode en heidene wat in Jesus glo (Rom. 2:28-29, 9:6-8, Gal. 3:7, 14, 16, 29, 6:16, Ef. 2:11-22, 3:6, Tit. 2:14, 1Pet. 2:9-10). Om deel te wees van God se volk, moet die Jode in Jesus glo. Die Jode wat Hom verwerp is nie God se uitverkore volk nie, maar kinders van Satan (Joh. 8:44).
Hou asb. hierdie dinge in jou agterkop as ons Jes. 30:18-33 bestudeer.
Jerusalem se voorspoed (v.18-26)
Volgens Amerikaanse verhoog kunstenaars, Europese leiers, Moslems en Ortodokse priesters, het Donald Trump dinge in Jerusalem vererger. Maar volgens v.18-26 wag daar ‘n toekoms van voorspoed op die Jode wat in Jesus glo.
Toe Israel se vyande haar uitgedun het (v.17), het die Here haar jammer gekry en besluit om haar te herstel (v.18). Hy wag vir die regte oomblik om dit te doen, om sy vyande regverdig te straf en sy kinders genadig te wees (v.18-19). Hierdie seën is nie vir almal nie, maar vir dié wat op die vervulling van sy beloftes wag en Hom aanroep (v.18-19). Sodra hulle Hom aanroep sal Hy hulle hulpgeroep hoor en hulle genadig wees (v.19, 65:24, Luk. 18:7-8). Hulle sal nie meer treur nie, maar bly wees (v.19).
In die verlede was benoudheid Juda se brood en angs haar water (v.20). Maar in die toekoms sal sy voorspoedig wees en haar Leermeester sien (v.20-26). Dit is vervul toe Jesus aarde toe gekom het, en Juda haar Leermeester of Rabbi gesien het (v.20, Matt. 26:18, Mark. 13:1, Joh. 13:13, 20:16, 1Joh. 1:1). Sy het Hom egter verwerp, sodat Hy Homself verberg het (v.20, Joh. 12:36).
In die toekoms sal Hy Homself weer aan haar bekend maak (v.20, 29:24, Rom. 11:26-27). Deur sy Woord en Gees sal Hy haar op die regte pad lei (v.21, vgl. Ps. 119:105, Jer. 31:33, Joh. 14:26, 16:13-15). So sal sy weet dat Hý die Here is; sy sal nie meer op afgode vertrou om haar te help nie (v.22, 2:20).
A.g.v. Israel se bekering sal sy materiële voorspoed geniet (v.23-26). In die dag wat die Here sy volk seën en haar vyande laat val, sal Hy reën, goeie oeste, voer, weiding en waterstrome gee (v.23-25). Hy sal die wonde van haar tugtiging genees (v.26, 1:5-6, 61:1-4, Ps. 147:3), die son en maan van sy guns oor haar vermenigvuldig (v.26, 60:19, Mal. 4:2, Luk. 1:78, Joh. 8:12).
Hoe moet ons Jesaja se woorde op onsself toepas?
 Wanneer dit met ons sleg gaan, betwyfel ons die Here se goedheid. Maar volgens Jesaja ontferm Hy Hom oor ons, en is Hy gretig om aan ons goed te doen (v.18). Wag dus geduldig op die Here totdat Hy jou help (v.18, 40:31, Ps. 123:2). Glo dat sy beloftes waar is, en dat Hy nie van jou vergeet het nie (Ps. 27:14, 130:5).
 Moenie vergeet om vir die Jode te bid nie (Ps. 122:6, Rom. 10:1). Bid dat die Here Homself aan hulle sal openbaar, dat hulle hulle sal bekeer, en dat Hy hulle sal vergewe (v.19-22). Bid dit ook vir jouself as jy nog nie tot bekering gekom het nie. Wat het jou sonde oor die afgelope paar jaar vir jou gedoen? Niks; dit het net hartseer veroorsaak. As jy egter na die Here toe draai, sal Hy die trane van jou oë afvee (v.19).
As jy sy Naam aanroep sal sy genade soos reën op jou val (v.19). Hy sal jou hulpgeroep hoor en Jesus se soendood in jou plek aanvaar (v.19, Rom. 10:13). Hy sal sy Gees stuur om jou op die regte pad te lei (v.21).
 Is daar dinge in jou lewe wat keer dat jy na die Here toe kom, dat jy Hom voluit dien of dat jy geestelik groei? Dalk is dit voorspoed, sukses en vreugde. Ironies kan dit jou nie gelukkig maak as jy dit verafgod nie. Eers as jy jou daarvan bekeer en jou vreugde in die Here vind, sal jy ware voorspoed en sukses geniet (v.22, 23-26, Ps. 1:1-3, 37:4).
 Materiële rykdom moet nooit die trek pleister wees vir hoekom jy die Here dien nie, maar partykeer is dit die direkte gevolg daarvan. Tydens ‘n herlewing geniet mense God se geestelike rykdom (Joh. 10:10, 2Kor. 8:9, Ef. 1:3). Soms lei dit ook tot materiële voorspoed (v.23-26, Ps. 85:7, 12-13). God seën die land met reën, en mense se werk etiek verander. Hulle is nie meer lui of skelm nie, maar hardwerkend en eerlik. Dit het ‘n positiewe effek op die ekonomie, sodat die land suksesvol is.
 Israel se ongehoorsaamheid het haar gebreek; God het haar met ‘n harde hou geslaan. Deur Israel se geskiedenis het sy een ramp na die ander beleef. In die boek Rigters het haar bure haar verniel, en in die profete se tyd het die Babiloniërs en Assiriërs dit gedoen. Omtrent 160 jaar v.C. het Antiochus Epifanes der duisende Jode vermoor. In 70 n.C. het die Romeine 1.1 miljoen van hulle uitgewis. Die Moslems baklei al vir meer as 1000 jaar met hulle. In die 20ste eeu het Adolf Hitler sowat 6 miljoen Jode doodgemaak. In ooreenstemming met God se belofte in Deut. 4:27, 28:64, het Hy die Jode oor die hele aarde verstrooi.
Maar in die toekoms sal die Here hulle vergewe, herstel en hulle gebroke harte genees (v.26). Dit het reeds in Hand. 2:5 e.v. begin, toe Jode uit elke nasie onder die hemel vir die Pinksterfees in Jerusalem was, en tot bekering gekom het. Aan die einde van die dae sal God sy verbond met Abraham, Isak en Jakob onthou, die Jode red, en hulle terugbring na hulle land toe (Deut. 4:29-31, Rom. 11:25-29).
Wanneer dit gebeur sal groot getalle Indiërs, Chinese, Arabiere, Zoeloes, Afrikaners, Koreane, Skotte, Grieke, Duitsers, Russe, Vendas en mense uit alle nasies tot bekering kom. Soos onder die Jode, sal daar ook onder die heidene ‘n herlewing wees (Eseg. 37:1-14, Rom. 11:12, 15). ‘And Christ will have the prize for which he died: An inheritance of nations.’
Christus sal ‘n groot nageslag hê, voorspoedig wees, die moeitevolle arbeid van sy siel sien en versadig word, baie regverdig maak, nasies erf, die eindes van die aarde as sy besitting verkry, ‘n ontelbare menigte van volke wat Hom aanbid, konings wat Hom prys en bewonder (49:7, 53:10-12, Ps. 2:8, 22:28, 67:4-5, 72:10-11, 86:9, 138:4-5, Op. 7:9). Hulle sal sy heerlikheid sien, ‘n heerlikheid wat helderder as sewe sonne skyn (v.26, 24:23, Joh. 17:24, Hand. 26:13, Op. 21:23, 22:5).
Jerusalem se vyande (v.27-33)
Hannes ry teen 280 km/h in sy BMW 760li oor ‘n spoedlokval. Die jong verkeerskonstabel is so geskok dat hy sommer die verkeershoof bel. Dié sê vir hom om die man te arresteer en na die naaste polisie stasie toe te vat. Die verkeerskonstabel is so kwaad vir Hannes dat hy hom klap, sy BMW se leer banke stukkend sny, en die deur vol gate skiet. Alhoewel die verkeershoof gesê het hy moet vir Hannes arresteer, het hy nie vir hom gesê om hom te mishandel of sy kar te verniel nie. Nou sal die gereg nie net vir Hannes straf nie, maar ook die konstabel wat hom gearresteer het.
Die Here is so. Hy het goddelose Jerusalem se vyande teen haar gestuur. Maar Hy het nie vir hulle gesê om boos te wees nie. Daarom het die Here besluit om nie net sy volk te straf nie, maar ook haar vyande. Sy Naam en die volle openbaring daarvan in Christus sal van die hemel af teen hulle kom (v.27, Ps. 18:10-11). In sy vurige toorn sal Hy soos swaar donderwolke teen hulle kom; “sy lippe is vol grimmigheid en sy tong soos ‘n verterende vuur” (v.27). Hy sal hulle dus met die skerp swaard van sy Woord doodmaak en in die hel werp (v.27, 11:4, Heb. 4:12, Op. 19:15).
Die vloed van sy oordeel sal tot by hulle nekke kom, sodat hulle daarin verdrink (v.28, vgl. 8:8). Met sy alsiende oë sal Hy die nasies se boosheid uitsif en hulle straf (v.28, Pred. 12:14, Matt. 3:12, Rom. 2:16). Met ‘n toom in hulle kakebene sal Hy hulle na die plek van verwoesting toe lei (v.28, 37:29). As dit gebeur sal God se volk ‘n lied sing (v.29). Sy sal bly wees soos tydens die Pasga toe die Here haar uit Egiptiese slawerny verlos het (v.29). Dit sal klink soos mense wat op fluite speel terwyl hulle op pad is na berg Sion toe om die Here, die Rots van Israel, te aanbid (v.29).
Jerusalem se vyande sal nie die musiek hoor nie, maar die Here se stem vol van majesteit (v.30). Hulle sal sien hoe sy kragtige arm – die Messias (51:9, 52:10, 53:1) – neerdaal om hulle te oordeel (v.30). Hulle sal sy vurige woede sien (v.30). Dit sal so verwoestend wees soos ‘n verterende vuur, ‘n wolkbreek en ‘n haelstorm (v.30).
Die vrees wat die Assiriërs beetgepak het toe hulle die Here se stem hoor en sy roede voel, sal oor al God se vyande kom (v.31, hfst. 37). Hy het hulle as ‘n roede teen die Jode gebruik (hfst. 10), maar eendag sal die tafels draai (v.32). Elke hou wat Hy teen sy vyande (bv. Assirië) bestem het, sal onder die geklank van tamboeryne en liere op hulle val (v.32). Dit is asof God se houe die drom is, terwyl sy volk die melodie maak. God se volk sal juig, bly wees en feesvier wanneer die Here sy arm teen haar vyande uitstrek (v.32, Eks. 15:20-21). Hy het Tofet vir hulle voorberei (v.33). Wat beteken dit?
Tofet was ‘n plek in die Hinnom vallei buite Jerusalem. Hier het mense hulle kinders vir Molog geoffer (2Kon. 23:10, Jer. 7:31). Jesaja gebruik hierdie beeld om te sê dat God ‘n brandstapel vir die koning van Assirië gereed gekry het (v.33).
Alec Motyer sê dat die Assiriese koning wat op Jerusalem afgestorm het, as’t ware sy eie begrafnis brandstapel uitgeklim het. Die Assiriërs het nie besef dat hulle vordering na Jerusalem die begrafnis stoet was wat hulle na die brandstapel toe gelei het nie.
Natuurlik is v.33 ‘n voorskou van die hel, wat die bestemming van al God se vyande is (2Pet. 2:6, Jud. 7). God self sal die brandstapel laai, sodat dit diep en wyd is (v.33). Sy asem sal die stroom van swael wees wat dit aan die brand steek (v.33, Ps. 18:9). Uit Jesus se lering weet ons dat hierdie vuur nie geblus sal word nie, maar dat dit vir ewig sal brand (Matt. 3:12, Mark. 9:43-48). Johannes stel dit nog meer grafies: “En die rook van hulle pyniging gaan op tot in alle ewigheid, en hulle het dag en nag geen rus nie” (Op. 14:11).
Hoe kan jy hierdie oordeel vryspring? Volgens sommige mense moet jy pro-Israel wees om hemel toe te gaan. Natuurlik beteken dit ook dat jy aan Donald Trump se kant van die debat moet wees. Dit is hoe hierdie mense Matt. 25:31-46 interpreteer: as jy goed was vir die Jode (Jesus se broers, volgens hulle), was jy goed vir Jesus en gaan jy hemel toe. As jy die Jode geïgnoreer het, het jy vir Jesus geïgnoreer en gaan jy hel toe.
Natuurlik moet ons alle mense liefhê (ook die Jode). Maar hoe jy oor Israel en die eindtyd dink, bepaal nie of jy hemel toe gaan of nie. As dit so was beteken dit dat sommige post- en amils hel toe gaan, net omdat hulle nie premil is nie. Ons weet dat dit nie waar is nie, maar dat Jesus, sy kruisdood, opstanding, en jou verhouding met Hom jou bestemming bepaal. As jy in Hom glo om jou van jou sonde en God se vurige toorn te red, gaan jy hemel toe. As jy Hom verwerp, met jou sonde aanhou, op jouself en jou eie pogings vertrou om in die hemel te kom, gaan jy hel toe – so eenvoudig soos dit. Hoekom is dit so?
Toe Jesus in ons plek aan die kruis gehang het, het God se toorn en die stormwolke van sy oordeel teen Hom gekom (v.27). “En van die sesde uur af het daar duisternis gekom oor die hele aarde tot die negende uur toe; en omtrent die negende uur het Jesus met ‘n groot stem geroep en gesê…My God, my God, waarom het U My verlaat?” (Matt. 27:45-46). Dis asof die vuur van God se oordeel Hom verteer het, en Hy in die vloed van sy toorn verdrink het (v.27-28, 33).
God het Hom soos koring uitgesif en gestraf (v.28). Soos jy ‘n perd met ‘n toom lei, het Hy sy Seun na die kruis toe gelei (v.28). Daar het Hy “sy stem vol majesteit laat hoor en die neerdaling van sy arm laat sien, met grimmige toorn en die vlam van ‘n verterende vuur, storm en stortreën en haelkorrels.” (v.30).
Jesus was vreesbevange toe die Vader se roede Hom tref (v.31). “Toe sê Hy vir hulle: My siel is diep bedroef tot die dood toe… En Hy het ‘n bietjie verder gegaan en op sy aangesig geval en gebid en gesê: My Vader, as dit moontlik is, laat hierdie beker by My verbygaan; nogtans nie soos Ek wil nie, maar soos U wil… En toe Hy in ‘n sware stryd kom, het Hy met groter inspanning gebid, en sy sweet het geword soos bloeddruppels wat op die grond val.” (Matt. 26:38-39, Luk. 22:44).
Iemand het gesê: ‘Golgota is waar Jesus se liggaam gekruisig is; Getsemane is waar sy siel gekruisig is.’ Hoe moet ons dit verstaan dat die Vader sy sterk arm ontbloot het om teen sy eie Seun te veg (v.32)? Steve Green en Twila Paris sing:
It had to be a cross of love.
Deur die Vader en die Seun se liefde in die Heilige Gees, kan jy die vuur van Jes. 30:33 vryspring. Jerusalem sal dit ook vryspring as sy in geloof na die Messias toe draai, en dit haar berou dat sy Hom gekruisig het. Jerusalem soos ons dit tans ken sal nie vir haar die belangrikste wees nie; sy sal op die hemelse Jerusalem fokus (Gal. 4:26, Heb. 11:10, 16, 12:22, 13:14, Op. 21). Die waarheid van Isaac Watts se lied sal in haar hart weergalm:
The beautiful city of God.
 Die Ou Vertaling praat van leermeesters in die meervoud, maar een kommentator sê: ‘The translation teachers is permissible, but the context requires the singular, which the form also allows, i.e. ‘your Teacher’, referring to the Lord as the law/instruction-giver (Alec Motyer, The Prophecy of Isaiah, Inter-Varsity Press, Leicester: England, 1993, p. 250). In Motyer se voetnota op hierdie bladsy, gee hy ‘n tegniese verduideliking van die Hebreeus.
 Keith Getty & Stuart Townend, O Church Arise, Copyright © 2005, Thankyou Music
 Motyer, Ibid., p. 251, 253
 Pre-, post- en amil is verskillende sienings oor die eindtyd. Premils glo dat Israel ‘n spesiale plek in die toekoms het. Sommige post- en amils glo dat baie Jode in die toekoms gered sal word, maar baie van hulle verwerp hierdie siening.
 Geskryf deur Bob Farrell en Greg Nelson
 Come, we that love the Lord deur Isaac Watts (1674-1748). Die koortjie is blykbaar deur Robert Lowry (1826-1899) bygevoeg.
On Desember 15, 2017 Desember 19, 2017 By baptistekerkkemptonparkIn Kersfees,Kontemporêre kwessies
Toe ek op hoërskool was, was daar ‘n gesin in ons gemeente wat nie Kersfees gevier het nie. ‘n Paar jaar gelede het iemand vir my gesê dat Kersfees van ‘n heidense feesdag af kom. Omtrent ‘n maand terug het nóg iemand dit vir my gesê. In die afgelope week het ‘n kollega my oor die saak genader, omdat iemand in sy gemeente hom hieroor aangevat het.
Die vraag is dan of Christene Kersfees moet vier? Wat as hierdie mense reg is, en dit van ‘n heidense feesdag af kom – moet ons dit dan nog vier? Mag ons dit vier, maar net nie op 25 Desember nie? Indien ons dit wél mag vier, hoe moet ons dit doen? Mag ons kersbome, liggies, geskenke en Kersvader hê?
Terme soos Kersfees, 25 Desember, kersboom en Kersvader kom nie direk in die Bybel voor nie, en daarom moet ons sekere Bybelse beginsels volg om tot ‘n besluit te kom. Ek probeer nie om ‘n debat te wen nie, maar om te help dat jy met ‘n rein gewete oor die saak kan besluit. Ek hoop ook om vir jou te wys dat die kwessie nie so swart en wit is soos party mense dink nie; dit is baie meer grys as wat ons bereid is om te erken.
Ek wil begin deur te wys hoekom Christene 25 Desember gekies het as die dag waarop hulle Jesus se geboorte vier. Daarna wil ek Kersfees in 2017 bespreek, en Bybelse riglyne gebruik wat ons sal help om die saak reg toe te pas.
Hoekom 25 Desember?
Toe die kerk in die eerste paar eeue n.C. deur die Romeinse Ryk versprei het, het dit in twee groepe bestaan. Ek bedoel nie dat dit verdeeld was nie, maar dat dit in sekere geografiese gebiede verdeel is. Die kerk in Israel, Sirië, Egipte, Persië, Turkye (dit het uit verskeie provinsies bestaan) en Griekeland het in die ooste gelê, terwyl die kerk in Italië, Frankryk, Spanje, Brittanje en Noord-Afrika in die weste was. Een van my gunsteling geskiedkundiges (Nick Needham) reken dat die Westerse kerk in 336 n.C. begin het om Kersfees op 25 Desember te vier. Volgens hom is hulle deur die heidene beïnvloed. Omtrent 60 jaar voor hierdie datum (in 274 v.C.) het keiser Aurelianus ‘n tempel vir die son gebou. Hy het ‘n fees ingestel om die son se geboorte te vier, en dit Natale Solis Invicti genoem: die geboorte van die onoorwonne son. Hierdie fees was baie dieselfde as Saturnalia wat voor dit gehou is. Tydens die fees het mense kerse aangesteek en geskenke uitgedeel.
Maar is dit ‘n feit dat Christene a.g.v. hierdie feeste begin het om Jesus se geboorte op 25 Desember te vier? Nee. Saturnalia is immers nie op 25 Desember gehou nie, maar op 17-23 Desember. Dit mag wees dat Solis Invicti op 25 Desember gehou is, maar volgens Williston Walker was die kerk se viering van Kersfees ‘n reaksie hierop. Hulle wou wys dat Jesus die Son van Geregtigheid is wat aanbid moet word (Mal. 4:2).
Volgens Alvin Schmidt het die kerk in Noord Afrika (veral in Egipte) 30 jaar voor Solis Invicti (243 v.C.) al Christus se geboorte op 25 Desember gevier. Dit is dan nie ‘n voldonge feit dat Kersdag uit Aurelianus se heidense fees uit ontstaan het nie. Omtrent 70 jaar voor Solis Invicti, het Hippolytus van Rome (170-235 v.C.) gesê dat Jesus op 25 Desember gebore is. Clement van Alexandrië (150-215 n.C.) het geglo dat Jesus naby aan hierdie datum op 6 Januarie gebore is.
Dit is dan glad nie onmoontlik dat Jesus op of naby 25 Desember gebore is nie. Ons weet dat Jesus tussen 6 en 4 v.C. gebore is (die persone wat ons kalender ontwikkel het, het ‘n berekeningsfout gemaak). Koning Herodes het op 12 April in die jaar 4 v.C. gesterf. Josefus sê dat daar kort voor sy dood, op 13 Maart 4 v.C., ‘n maansverduistering was. Voor Herodes se dood is Maria ook saam met Jesus en Josef Egipte toe. Ons moet nog plek los vir die 40 dae van Maria se reiniging na Jesus se geboorte (Lev. 12:1-4, Luk. 2:21-22), vir Herodes wat die babas onder 2 vermoor het en vir die wyse manne wat Jesus besoek het. Altesaam kon hierdie dinge maklik 3 maande gevat het, wat ons terugvat na die einde van Desember toe.
Die Betlehem ster dui ook aan dat Jesus moontlik in Desember gebore is. ‘n Christen wetenskaplike genaamd Johannes Kepler (1571-1630) het gesê dat die ster waarskynlik die oorvleueling van Jupiter en Saturnus was. Hierdie oorvleueling gebeur elke 800 jaar. Twee jaar voor Jesus se geboorte kon dit drie keer gesien word: Mei, Oktober, en Desember (vgl. Matt. 2:7, 16). Die jaar daarna kon Mars saam met die ander twee planete gesien word. Kepler het dit ook in sy leeftyd gesien.
Tydens hierdie oorvleueling verskyn daar ‘n helder gekleurde ster tussen Jupiter en Saturnus (volgens Kepler se eie getuienis). In die Chinese geskiedenis lees ons van so ‘n ster wat in Februarie van die jaar 4 v.C. in die noordelike hemel verskyn het. Dit mag miskien dieselfde ster wees wat die wyse manne gesien het. Onthou asb. dat die wyse manne nie op die nag van Jesus se geboorte saam met die herders by die krippie was nie. Volgens Matt. 2:11 was Jesus in ‘n huis toe die wyse manne Hom besoek het. Dit is moontlik dat Hy naby aan 25 Desember gebore is, en dat die wyse manne Hom ‘n week of ‘n maand later gesien het.
‘n Algemene beswaar is dat Desember koud is die noordelike halfrond, en dat die herders nie op ‘n wintersnag buite in die veld sou wees nie. James Kelso is ‘n argeoloog wat vir ‘n paar jaar in Israel gebly en gewerk het. Volgens hom bly die skaapwagters juis in die veld, omdat Israel ‘n winter reënval het. Terwyl die weiding groen is, wil hulle die maksimum voeding vir hulle skape kry. Hy sê dat dit ‘n algemene gesig is om in dié tyd die herders met hulle skape in die veld te sien.
William Hendriksen vertel van ‘n Nederlandse Nuwe Testament teoloog (Dr. Harry Mulder) wat op 16 Januarie 1967 die volgende brief geskryf het: ‘During the brief Christmas vacation my wife and I traveled from Beirut…to Jerusalem. In this connection I can also answer your question regarding the presence of sheep around Bethlehem in the month of Desember…Right near us a few flocks of sheep were nestled. Even the lambs were not lacking…It is therefore definitely not impossible that the Lord Jesus was born in December.’
Alfred Edersheim gee nog vier punte om te wys dat Jesus op of naby 25 Desember gebore is. My punt is nie om oor ‘n datum te stry, of eers te sê dat 25 Desember noodwendig die presiese datum is nie. Ek probeer eerder om te wys dat ons nie te maklik moet sê dat Kersdag op 25 Desember van ‘n heidense feesdag af kom nie. Maar selfs as Kersdag ‘n reaksie op keiser Aurelianus se fees was, vier Christene dit nog steeds nie as ‘n aanbidding van die songod nie. Ken jy Christene wat op 25 Desember die son aanbid?
As ons Kersfees moet vermy omdat die heidene op hierdie datum fees gevier het, moet ons op geen dag van die jaar fees vier nie, aangesien die heidene al ons weeksdae na hulle gode vernoem het. Sunday en Monday gaan oor die aanbidding van die son en die maan. Tuesday is afgelei van Tiwaz’s day, wat die Germaanse god van oorlog was. Wodin (Wodin’s day of Wednesday) was hulle oppergod, Thor die god van donderweer (Thor’s day of Thursday), Freya die vrugbaarheidsgodin (Freya’s day of Friday), en Saeter die watergod (Saeter’s day of Saturday).
Ek stem dus dat dit nie verkeerd is om op 25 Desember fees te vier en bly te wees dat Jesus aarde toe gekom het om ons te red nie. Hóé ons dit doen is wat die verskil maak.
Wat van Kersfees in 2017?
Daar is ‘n Engelse gesegde wat sê: ‘In essentials unity, in non-essentials liberty, in all things charity.’ Daar sit ‘n groot mate van waarheid hierin. Ons moenie soos Tukkies se liberale professors die maagdelike geboorte ontken, of sê dat Jesus nie ten volle God en ten volle mens is nie. Hierin moet ons een wees. Ons mag egter oor dinge soos Kersfees verskil, maar ons moet dit in ‘n gesindheid van liefde doen.
Dit is die punt wat Paulus in Rom. 14 wil maak. Hy gebruik wel sekere kossoorte en spesiale dae as voorbeelde, maar die beginsels wat hy in hierdie hoofstuk neerlê geld vir enige grys area (dinge wat nie swart en wit is nie, waaroor die Bybel nie eksplisiet praat nie). Kersfees val in hierdie kategorie. Die Bybel beveel ons nie om dit te vier nie, maar dit verbied ons ook nie. Ons is dus vry om dit te vier… of nie. “Die een ag die een dag bo die ander, die ander ag al die dae gelyk. Laat elkeen in sy eie gemoed ten volle oortuig wees.” (Rom. 14:5).
Besluit dan wat jy wil glo, en moet dit nie vier as jy onseker is nie (Rom. 14:23). Moet ook nie met ander mense stry, hulle oordeel, op hulle neersien, of jou siening op hulle wil afdwing nie (Rom. 14:1-4). Los jou broer as hy nie met jou saamstem nie; die Here sal hom help (Rom. 14:4). Moenie die regter wil wees aan wie mense hulle standpunte moet verduidelik nie – los dit vir die Here (Rom. 14:10-12). Sorg jý net dat jy Kersfees vier of vermy, omdat jy die Here wil eer (Rom. 14:6).
‘Maar moet Christene Kersfees vier as dinge soos kersbome, kersliggies, geskenke en Kersvader ‘n heidense afkoms het?’ wil iemand weet. Nie almal stem saam oor waar hierdie dinge vandaan kom nie. Volgens sommige het Martin Luther ‘n boom afgekap en dit met liggies versier, omdat hy die sterrehemel bo die dennebome vir sy kinders wou uitbeeld.
Ander dink weer dat Bonifacius dit in die 8ste eeu begin het. Hy het blykbaar gesien hoe die heidene hulle kinders tydens die winter fees onder die eikebome offer. Hy het vir hulle gesê om eerder ‘n denneboom af te kap, dit huis toe te vat en saam met hulle kinders fees te vier.
Ander koppel dit aan heidense gebruike. In 2006 het iemand Tiaan Gildenhuys se ‘Maak jou huis skoon’ DVD vir my geleen. Daarin het hy gesê dat kersbome ‘n oortreding van Jer. 10:3-4 is, omdat Israel bome afgekap, en dit met goud en silwer versier het. Maar as hy die konteks gelees het, sou hy gesien het dat dit nie oor kersbome gaan nie, maar oor afgode. Nie Jeremia óf sy lesers het naastenby gedink dat dit oor kersbome gaan nie. Ek weet ook nie van enige gelowiges wat op 25 Desember sy of haar kersboom aanbid nie.
Wat geskenke betref hoef ons nie te dink dat dit van die heidene afstam nie. Soos die wyse manne geskenke vir Jesus gebring het, kan ons vir mekaar geskenke gee. Dit verheerlik die Here as ons dit doen, want as ons met mekaar deel, deel ons ook met Jesus (Matt. 25:40, 35-39). Ons moet egter versigtig wees dat ons nie net op Kersdag goed doen nie; ons moet aanhoudend met ander deel (Heb. 13:16).
Wat van Kersvader of Sinterklaas (‘Santa Claus’)? Blykbaar kom dit van ‘n Christen in die vierde eeu wat Nicholas genoem is. Hy was van Myra in Turkye. Sy ouers het gesterf toe hy jonk was, en hy het ryk geërf. Hy het sy rykdom gebruik om arm mense te help. Hy is op 6 Desember 343 n.C. oorlede. Ander reken weer dat Kersvader van Nicholas van Sion af kom. Hy het in die sesde eeu geleef, en elke jaar op 6 Desember vir kinders geskenke uitgedeel.
Ek is nie seker wie reg is nie, maar in ons tyd is dit ‘n feit dat Kersvader die aandag van Jesus aftrek. Kinders beskou hom as ‘n tipe god wat alles van hulle af weet: ‘He sees you when you are sleeping, he knows when you’re awake, he knows when you’ve been bad or good, so be good for goodness sake.’ Kersvader verdraai ook ons kinders se siening van God, omdat hulle volgens die legende goed genoeg moet wees om sy guns te verdien (kontra. Rom. 5:8).
Verder verwar dit hulle, omdat jy na 6 of 7 jaar vir hulle sê hy nie regtig bestaan nie. En hoekom moet hulle jou dan glo as jy vir hulle sê dat Jesus regtig is? Clint Archer skryf: ‘I never want my children to have this existential monologue in junior high: “Daddy told me about a six day creation, virgin birth, Easter Bunny, Santa Claus, angels, and fairies. Then he said he was only joking about half the stuff. I felt gullible for falling for it. Mmm. I wonder if my science teacher is right about Evolution? What other nonsense has been fed to me as fact?”’
Ek dink dit sal beter wees as ons heeltemal van Kersvader ontslae raak, sodat ons op Jesus kan fokus. John Piper sê: “Christmas is first Christ, second Christ, third Christ, and again and again Christ!” Moet dus nie vir jou kinders oor Kersvader jok nie, maar vertel eerder vir hulle hoe goed en vrygewig Jesus Christus is.
As jy Kersfees soos die wêreld vier sal jou kinders nie Jesus in jou sien nie, al sê jy ook vir hulle dat dit oor Hóm gaan. Wat ek bedoel is dat jy nie aan die een kant ‘n erediens kan bywoon, terwyl jy aan die ander kant ‘n wilde partytjie hou, hope geld mors, en fokus op wat jy vir jouself kan kry nie.
Onthou eerder dat Kersfees – en eintlik jou hele lewe – oor Christus gaan. “Want vir my is die lewe Christus” (Fil. 1:21). Vir Christene is Kersfees net nóg ‘n geleentheid om die goeie nuus van Jesus Christus met mense te deel. Dit maak jou nie meer of minder geestelik, omdat jy Kersfees vier of nie (1Kor. 8:8, Gal. 4:10, Kol. 2:16-17). Eintlik is die vraag nie eers of jy Kersfees vier nie, maar of jy vir Jesus Christus ken? Dit help nie dat jy Kersfees vier of vermy, as jy die res van die jaar in sonde lewe nie. Jou standpunt oor Kersfees beteken niks as jy nie die evangelie verstaan nie.
Wat maak dit saak as jy die datum van Jesus se geboorte ken as jou sonde nie vergewe is nie? Jou siening oor Kersfees maak nie ‘n verskil as jy nie die ware betekenis van Jesus se geboorte, lewe, kruisdood en opstanding verstaan nie. Weet jy dat die Jesus die ware God is, dat Hy uit ‘n maagd gebore is, en dat Hy volkome mens geword het? Weet jy dat Hy ‘n sondelose lewe gelei het? Weet jy dat Hy op Golgota die straf vir sondaars gedra het? Weet jy dat Hy gesterf het, begrawe is en op die derde dag uit die dood uit opgestaan het?
Weet jy dat jou sonde Hom bedroef en dat jy sy ewige oordeel verdien? Weet jy dat Hy jou sal vergewe as jy jou sonde haat, jou bekeer en op Hom vertrou om jou daarvan te red? Nou waarvoor wag jy dan – wil jy Hom nie vandag vra om jou te red nie? Jy sal nie spyt wees nie. Die fees wat jy eendag in die hemel sal vier, sal beter wees as enige fees wat jy al ooit op die aarde gevier het (of jy nou in Kersfees glo of nie).
Jy sal agterkom dat Jesus se vleeswording in Betlehem maar net die agterdeur was om jou na beeldskone, asemrowende en ruim paleis van sy heerlikheid toe te lei. Jy sal in groter verwondering oor sy heerlikheid wees, as wat die herders en engele dit op daardie eerste Kersfees nag was. Dan sal jy nie omgee op watse dag Jesus gebore is nie. Jy sal net bly wees dat God aarde toe gekom het om sondaars te red. Saam die engele in Luk. 2:14 sal jy sê:
in die hoogste hemele
en vrede op aarde,
in die mense ‘n welbehae!
 N.R. Needham, 2000 Years of Christ’s Power: Part 1, Grace Publications Trust, London: England, Kaarte op openingsbladsye
 Ibid., p. 146, 181 en Alvin J. Schmidt, How Christianity Changed the World, Zondervan, Grand Rapids: Michigan, 2001, 2004, pp. 377-378
 Williston Walker, A History of the Christian Church: 4th Edition, T&T Clark Ltd., Edinburgh: Scotland, 1919, 1986, p. 120
 Schmidt, Ibid.
Robert T. Beckwith, Calendar and Chronology, Jewish and Christian: Biblical, Intertestamental and Patristic Studies, E.J. Brill, Leiden: The Netherlands, 1996, pp. 70-79; Susan K. Roll, Toward the Origins of Christmas, Kok Pharos Publishing House, The Netherlands, 1995; http://penelope.uchicago.edu/~grout/encyclopaedia_romana/calendar/invictus.html
 Alfred Edersheim, The Life and Times of Jesus the Messiah, Wm. B. Eerdmans, Grand Rapids, MI: Christian Classics Ethereal Library, 1953, Appendix VII (On the date of the Nativity of our Lord), pp. 1527-1529
 Falvius Josephus, Complete Works: The Antiquities of the Jews, Book 17, 6:4 en voetnota, Kregel Publications, Grand Rapids: Michigan, 1960, p. 365
 Edersheim, Ibid., pp. 631-632
 James Kelso, An Archaeologist Looks At The Gospels, pp. 23-24 aangehaal in https://bible.org/article/should-christians-celebrate-christmas. Sien ook Edersheim, p. 611 en voetnota 954
 Aangehaal in William Hendriksen, Matthew: New Testament Commentary, The Banner of Truth Trust, Edinburgh: Scotland, 1971, p. 182
 Edersheim, pp. 1527-1529
 Needham, p. 288
 Schmidt, pp. 385-386
 Schmidt, p. 393
 Aangehaal in http://thecripplegate.com/christmas-confessions-why-lie-to-kids-about-santa-claus/
Toe ek 11 jaar oud was het ‘n meisie in my klas Pretoria toe getrek. Ek het baie van haar gehou en in my bed gelê en huil toe sy weg is (‘whimp!’). Op daardie stadium het dit vir my gevoel of dinge nooit weer sal beter word nie.
Ongelukkig is dit nie net 11 jariges wat so dink nie. Selfs as volwassenes staar ons onsself blind teen die onmiddellike toekoms en mis ons God se beloftes oor die verre toekoms – ons sien nie die groter prentjie nie. Wees daarom baie versigtig wanneer jy Jes.8:23-10:4 lees, veral as Knysna se vlamme om jou brand.
‘n Toekoms van vrede (8:23-9:6)
Een van my vriende het hierdie week gesien hoe ‘n klomp mense iemand aanrand. Die man het blykbaar ‘n kind ontvoer, vermoor, en haar liggaamsdele aan ‘n toordokter verkoop. Dit is die derde keer in twee weke wat mense sulke dinge vir my vertel, dinge wat eintlik te skandelik is om te noem (Ef.5:12).
In sulke tye wonder ‘n mens waarheen ons land oppad is – wat hou die toekoms in? Glo dit of nie, maar volgens 8:23-9:6 sal Suid-Afrika en die wêreld uiteindelik ‘n vredevolle toekoms van reg en geregtigheid hê.
Toe Israel teen die Here gesondig het, het Hy haar in ‘n diep en benoude duisternis gedompel (8:22). Van die twaalf stamme was Sebulon en Naftali die verste noord, en het hulle eerste deurgeloop toe die Siriërs en Assiriërs die land binnegeval het (8:23, 2 Kon.15:29, 2 Kron.16:4). Die gebied was wes van die Jordaan rivier en die See van Galilea (8:23). A.g.v. die Kanaäniete wat saam met die Israeliete daar gewoon het, is dit ook ‘Galilea van die heidene’ genoem (8:23, Rgt.1:30, 33).
Alhoewel Galilea eerste donker was, sou hulle in die laaste tyd eerste die lig van God se heerlikheid in Jesus se Galilese bediening gesien het (8:23-9:1, Mt.4:12-17, Lk.1:78-79, Jh.8:12). Ná die ballingskap het daar ‘n handjievol oorgebly, maar nou sou die Here sy volk vermenigvuldig het (9:2, 1:9, 26:15, Esg.36:37, 1 Pt.2:9, Hd.2:41, 47, 4:4, 5:14, 6:1, 7, 8:12, 9:31, 35, 42, 11:21, 12:24, 13:47-49, 14:1, 21, 27, 16:5, 31, 17:4, 12, 34, 18:8, 19:20, 28:24, Op.7:9).
Hulle sou so bly gewees het soos boere wat ‘n groot oes inbring en fees vier, soos ‘n weermag wat haar vyande oorwin en die buit verdeel (9:2, Hd.2:47, 8:8, 39, 11:23, 13:48, 52, 15:3, 16:31, Op.7:10).
Verder sou hulle bly gewees het, omdat God Assirië se swaar juk van hulle skouers afgehaal het; Hy het die stok gebreek wat hulle op die rug geslaan het (9:3, 10:5, 24, 27, 14:5, 25). Hy het die vyand se juk gebreek soos wat Hy dit in Gideon se tyd met die Midianiete gedoen het (9:3, 10:26, Rgt.6-8).
Die volk was bly dat God haar vyande oorwin het (9:4). Hulle sou nie meer klere en skoene aangetrek het om oorlog te maak nie, maar die Israeliete sou dit verbrand het (9:4, Esg.39:7). Daar sou nie meer oorlog gewees het nie, maar vrede (2:4, Sg.9:10).
Die volk was ook bly dat God Immanuel gegee het om haar van haar sonde te red (9:5, 7:14, Mt.1:21). Hy is as ‘n Kind gebore, maar was ook die Seun van God (9:5). Die las wat Hy van die volk se skouers afgehaal het, het Hy as Koning op syne gedra (9:3, 5, 22:22, Mt.28:18, 1 Kor.15:25).
Jesaja beskryf sy Persoon en karakter soos volg:
 Hy is die Wonderbare Raadsman (9:5, 28:29, Rgt.13:18). Hy het bonatuurlike wysheid om die volk te lei (vgl. 1 Kon.3:28). Hy weet hoe om die regte woorde te sê wanneer ons dit nodig het (50:4).
 Hy is die Magtige God wat sy volk se vyande oorwin (9:5, Dt.10:17, Jer.32:18).
 Omdat Hy die ewige Vader openbaar en Een is met Hom, word Hy met Hom vereenselwig (9:5, Jh. 1:18, 10:30, 14:9). Hy is ‘n goeie Vader vir sy kinders (9:5, 63:16, 64:8, Mal.2:10).
 Hy is die Vredevors, die oorsprong van alle vrede (9:5). Deur sy kruisdood het Hy vir ons vrede met God gebring (Rm.5:1, Kol.1:20).
Namate die evangelie van vrede geleidelik oor die aarde versprei, sal die Seun van Dawid se heerskappy van vrede versprei en sonder einde wees (9:6, 6:3, 11:9, 2 Sm.7:14, Ps.72:19, 110:1, 132:11-12, 145:13, Dn.2:35, 44, Esg.47:1-5, Mt.6:10, 13:31-33, Lk.1:32-33, Op.11:15). God se vrede, reg en geregtigheid sal die norm wees (9:6, 2:4, 11:6-9, Ps.72:7, Jer.23:5).
Dalk het dit in die lig van Israel se boosheid in 9:7-10:4 onmoontlik gelyk, en miskien lyk dit vir jou ook onmoontlik wanneer jy na die probleme om jou kyk:
Natuurrampe in die Kaap.
Korrupsie in die regering.
Grumoorde in ons land.
Grondeise in Zimbabwe.
Misdadigers wat nie ‘n gewete het nie.
Islamitiese terroriste in Engeland.
Skaamtelose homoseksualiteit in die NG-Kerk en in die samelewing.
Die toenemende rebelsheid van ons land se kinders, tieners en jongmense.
Wetteloosheid op die paaie.
Swak dienslewering en die luiheid van mense wat vir die staat werk.
En tog moet dit wat jy om jou sien nie jou teologie bepaal nie – die Bybel moet. T.s.v. die boosheid van Suid-Afrika, Israel en die res van die wêreld, sal God se ywer daarvoor sorg dat Jesus se Koninkryk van vrede, reg en geregtigheid groei en gevestig word (9:6, Sg.8:6). As die profesieë m.b.t. sy eerste koms vervul is (9:5), sal die profesieë m.b.t. die vervulling van sy Koninkryk vervul word (9:6).
Die vraag is nie of dit sal gebeur nie, maar of jy daarin sal deel? Is jy nog in die duisternis van jou sonde, of het die lig van God se verlossing in jou hart geskyn (8:23-9:1, Ef.5:8, 14)? Het jy al besef dat Jesus namens ons aan die kruis God se juk en roede op Homself geneem het, en dat dié wat in Hom glo van hulle sonde en God se oordeel bevry sal word (9:3, 53:4-6, 10, Mt.11:29-30, Jh.8:36, Gal.5:1)?
Of is die slawejuk en die roede van Satan, jou skuldige gewete en jou eie pogings om aanneemlik te wees voor God nog ‘n swaar las op jou skouers (9:3, Hd.15:10, Jh.8:36, Gal.5:1)?
Het jy al verstaan en ervaar dat Jesus vir jou sonde gebore is, en dat God Hom gegee het om vir jou te sterf (9:5)? As jy in Hom glo om jou van jou sonde te red, sal jy persoonlik ervaar hoe Hy ook jou Wonderbare Raadsman, Sterke God, Ewige Vader en Vredevors is (9:5).
‘n Toekoms van verwoesting (9:7-10:4)
Op 2-5 September 1666 het die groot vuur in London 13 200 huise, 87 kerke, St. Paul’s Katedraal, en baie ander belangrike geboue afgebrand; 70 000 van die stad se 80 000 inwoners het hulle huise verloor.
Die vure wat tans in die Suid-Kaap woed rig ook geweldige skade aan. Volgens sommige is dit een van die grootste rampe in ons land se geskiedenis. In Jesaja se tyd het die Here ook sy volk met vuur en op ander maniere gestraf.
Voordat die Messias se heerskappy van vrede aangebreek het, het God gesê dat Hy die volk gaan oordeel (9:7). Efraim en Samaria – Israel en haar hoofstad – sou geweet het dat God se dreigemente nie leeg is nie, maar dat Hy die hoogmoediges weerstaan (9:8, Jk.4:6).
Toe Samaria se moddersteen huise a.g.v. ‘n aardbewing inmekaar getuimel het (Am.1:1), het die hoogmoedige volk haar nie bekeer nie, maar besluit om dit met gekapte klip te vervang (9:9). Gesogde sederbome sou die meer algemene wildevybome vervang het (9:9). In die volk se gedagtes sou die toekoms dus beter gewees het as die hede.
Israel het veral so gedink omdat koning Resin van Sirië ingestem het om haar teen Assirië te beskerm. Maar terwyl sy so selfversekerd was, het die koning van Assirië teen Resin opgestaan en hom doodgemaak (9:10, 2 Kon.16:9). Israel het nie besef dat Sirië eintlik die heuning was wat die bye van Assirië na haar toe gelok het nie.
Soos Filistia in die weste, het Sirië in die ooste dus haar mond oopgemaak om vir Israel in te sluk (9:10, 2 Kon.16:6, 2 Kron.28:18). A.g.v. die volk se hoogmoed, het God nie die uitgestrekte arm van sy toorn van haar af weggedraai nie (9:11, 16, 20, 10:4, 5:25).
Maar selfs toe Hy die volk getref het, het sy nie na Hom toe gedraai en om genade gesmeek nie (9:12). Gevolglik het Hy die kop en die stert, die hoë palmbome en die lae riete – die belangrike politieke leiers en die vals profete – op een dag afgesny en tot ‘n val gebring (9:13-14, 19:15). Dit was húlle wat die volk op ‘n dwaalspoor gelei het om haar in te sluk (9:15, 11).
Sterk jong manne, weduwees, weeskinders, almal het in woord en daad die leiers se slegte voorbeeld gevolg (9:16). Daarom het die Here Hom nie oor hulle verbly of ontferm nie, en sou Hy die lot van hulle gestraf het (9:16). Hy het geweier om die uitgestrekte arm van sy toorn terug te draai (9:16).
Die volk se boosheid was soos ‘n vuur wat in doringtakke en droë onkruid vlamvat, soos die dik rookwolke van Knysna se bosbrand (9:17). God het vir Israel aan haar sonde oorgegee, sodat dit haar verteer het. Die samelewing het homself vernietig (9:18, Mg.7:2). Israel was die hout en God se toorn die skroeiende vuur wat haar gebrand het (9:18).
As deel van die volk se straf het sy honger gely (9:19, 8:21). Nou was daar in een dorp vleis, en môre het hulle hulleself in ‘n ander dorp soos wilde diere aan die kos vergryp (9:19). Daar was nie genoeg kos om hulle te versadig nie (9:19). Die hongersnood het so erg geraak, dat mense hulle eie kinders geëet het (9:19, 49:26, Dt.28:52-57).
Josef se twee seuns, die stamme van Efraim en Manasse, het mekaar verslind; saam het hulle teen Juda geveg (9:20, 15, 11, 2 Kron.28:6-9, kontr. Jes.11:13). As gevolg hiervan het God die uitgestrekte arm van sy toorn nie teruggedraai nie (9:20).
God het sy wee teen Israel uitgespreek omdat haar leiers die wet herskryf het om hulleself te bevoordeel (10:1). Onder die nuwe grondwet was dit wettig om die armes te onderdruk (10:1-2). Soos in Kommunistiese lande het hulle geen geregtigheid teen hulle klaers gekry nie, en is hulle van hulle regte ontneem (10:2). Die land se leiers het weduwees se erfdeel by hulle weggevat en van weeskinders ‘n prooi gemaak (10:2).
Dus het die Here ‘n dag bepaal waarop húlle die prooi van die Assiriërs geword het (10:3). Op dié dag sou daar vir hulle geen hulp gewees het nie (10:3). Al wat vir hulle oorgebly het, was om saam met die ander gevangenes onder ‘n swaar juk te buig of om deur die swaard te val (10:4). A.g.v. hulle wetteloosheid sou die Here nie die uitgestrekte arm van sy toorn teruggedraai het nie (10:4).
En totdat Suid-Afrika haar nie bekeer nie, sal die Here nie ophou om ons met sy kragtige hand te tref nie. Sal ons ná die brande in Knysna nogsteeds nie na die Here toe draai nie (9:12)?
Sal droogte en verwoestende storms die Wes-Kaap teister, en swart mense nogsteeds die wit mense haat en andersom (9:11)? En asof dit nie genoeg is nie, baklei God se kinders in hulle huwelike, gesinne, families en gemeentes met mekaar (9:19-20, Gal.5:15). Hoe lank moet dit nóg aanhou voor ons vir die Here luister?
Hoe lank sal ons land aanhou om sonde ‘wettig’ te maak (10:1)? Deur die wettiging van aborsie het die regering moord goedgekeur. Dié wat vir húlle of vir die partye stem wat aborsie goedkeur, is saam skuldig – hulle hande is met bloed bevlek (1:15, 1 Tm.5:22).
Deur die president se veelwywery en die wettiging van homoseksualiteit (in ons land en in die kerk), het ons God se instelling van die huwelik goedkoop en belaglik gemaak. Weet maar dat die Here ons hiervoor gaan oordeel, net soos wat Hy ons gaan oordeel omdat ons pornografie en prostitusie wettig verklaar het (10:1, Heb.13:4).
Ateïste probeer om God en die Bybel uit skole uit te verban; hulle wil hê dit moet teen die wet wees (10:1). Sommige van hulle wil ook hê dat Sp.22:15, 29:15 en ander verse oor pak slae teen die wet moet wees.
Soos wat nie-blankes in die ou dae deur die apartheidsbeleid onderdruk is, probeer die huidige regering om die verdrukking van haar land se burgers wettig te maak. Hulle het dit reeds tot ‘n mate deur die kwota sisteem reggekry.
Verder onderdruk hulle ook die volk deur onnodige belasting, sodat hulle hulle luukse karre kan ry en in hulle duur huise kan bly. Nou probeer hulle nog om die wet te verander, sodat hulle mense se plase sonder vergoeding by hulle kan vat (10:1-2).
Die Here het die Israeliete gestraf toe hulle die bg. dinge gedoen het (9:7-10:4). En dink ons dat ons daarmee gaan wegkom?
As ons ons bekeer, mag ons dalk nog ons huise in ‘n brand verloor. Maar ons sal die vuur van God se oordeel in die hel vryspring en in Jesus se heerskappy van vrede deel. Ons sal ‘n ewige toekoms van vrede hê, en nie ‘n toekoms van verwoesting nie.
 Die laaste tyd verwys nie net na die wederkoms nie, maar ook na Jesus se eerste koms (Heb.1:1, 9:26).